Айдамирова, Абузаран йоӀ Машар

Машар Абузаровна Айдамирова ( йина 1963-гӀа шарахь Мескитахь, НГӀААСР) — нохчийн йаздархо, филолог, Нохч-ГӀалгӀайн пачхьалкхан университетан чакхъяьккхархо. Нохчийн Республикан хьакъйолу хьехархо, Нохчийн Республикан парламентан депутат, Россин яздархойн союзан декъашхо .  Цуьнан произведенеш немцойн а, французийн а меттанашка гочйина ю. Нохчийн литературин классикан яздархочуна Айдамиров Абузаран йоӀ.  Айдамиров Абузаран цӀарах йолу литературни мемориалан музей кхоьллинарг.

 Биографи 
Цо чекхъяьккхина Мескитара юккъера школа. Шен дешаран муьрехь цо жигара дакъалоцура школин литературни кружокехь, цкъа хьалха шен дас, тӀаккха гоьваьллачу нохчийн яздархочо, поэта Сайдулаев Хьасана хьоьхуш. Нохчийн Пачхьалкхан Университетан филологин факультетан къоман отделени чекх а яьккхина, шен йуртачу школе юхаеара иза, цигахь нохчийн мотт а, литература а хьеха йолаелла иза. Цул тӀаьхьа цо хьехархочун болх барна Нохчийн Республикин хьакъйолу хьехархо аьлла цӀе тиллира цунна. 2005 шарахь иза хилира Нохчийн Республикан Парламентан хьалхара кхайкхаман декъашхо.

Айдамирован дуьххьарлера произведенеш зорбане яьхна кӀоштан "Коммунизмен маяк" газета тӀехь. ТӀаьхьо Айдамирова зорбатоьхна республикан газеташкахь (" Ленинан некъ ") а, журналашкахь а ("Орга", "Вайнах" , "Нана" , "Стелаӏад"). 2004-чу шарахь араелира цуьнан дуьххьарлера произведенийн гуларм - «Буьйсанна беха некъ», 1994-чу шарера 2000-чу шаре кхаччалц Нохчийчохь хиллачу хиламех лаьцна. Айдамиров Абузаран кхолларалла толлуш, цхьамогӀа произведенеш арахецна цуьнан. Айдамирова литературни болх бина ца Ӏаш, суртдилларца а, иллица а шовкъ йолуш ю. Цо шен а, шен ден а цхьа могӀа киншкашна иллюстрацеш йохкина  .

 Библиографи 

 нохчийн маттахь 




 оьрсийн маттахь 





 Билгалдакхарш 
Категори:Нохчийн йаздархой
Категори:Россин йаздархойн бертан декъахой
Категори:Бинарш Нажи-Йуьртан кӀоштахь
Категори:Адамаш абатца
Категори:Википеди:Заманхойн биографи
Категори:Бинарш 1963 шарахь